《送别城西有感简元显》
宋代·廖刚

前年出城西，祖饯长者辙。绿鬓豪伟郎，还镳共炎热。

蜀道非天涯，暂离非永诀。况乃赴官期，留者思奋决。

人情殊易堪，信未恶时节。今晨西城出，景物旧森列。

金莲认高楼，感叹成哽咽。不见昔年人，还为昔年别。

此别异昔年，骨月心欲折。此行异昔年，衰蹇方折阅。

聊为稻粱谋，途窘计所拙。人生足忧患，乐事多歇灭。

连年琼芘卷，荒寂人迹绝。况我薄命人，悲辛复何说。

作者简介：廖刚（1070-1143）,字用中，号高峰居士，北宋顺昌谟武人。少时从学理学家杨时，成就了廖刚“道南高弟，绍兴名臣”的美名。廖刚一生亲历两朝荣辱兴衰，历任刑部侍郎、御史中丞、工部尚书。他持身立朝，忧国爱民，对外力主抗敌御侮、对内全力慰抚百姓；他刚正不阿，忠直抗言，令蔡京、秦桧等奸邪沮气。廖刚的精神和品格名重于天下，名扬于千古，为世代所赞颂。